en en da nl ca da en de es da es da da da da da da da da da da da da da nl de da es en es en da en nb en en da da da da nb da de nb da da da da de da de da da da da da nl da en da da es nl da
Dyreorganisation raser over koalakram | World Animal Protection Danmark
9.9.2022 09:00:00 CEST | World Animal Protection Danmark
Stress og mishandling kalder World Animal Protection de australske turistbureauer og dyreparkers udnyttelse af koalaer til turistkram og fotos.
Hvad har Obama, Woszniacki, Kardashians og de royale til fælles med præsident Putin? De har alle sammen været i Australien og fået et koalakram foreviget og delt på internettet.
Men den slags udnyttelse af vilde dyr bør stoppe nu, mener World Animal Protection, der i en ny rapport kritiserer den australske brug af koalaer som turistmagneter.
”Koalaen er et fantastisk dyr, så det er helt forståeligt, at turister fra hele verden er tiltrukket af at få taget et billede, mens de krammer eller kæler dyret. Men det er desværre kun turisten, der har glæde af oplevelsen. Dyrene bliver stressede og utilpasse og har på ingen måde lyst til den nære kontakt med mennesker. Koalaer er ikke flokdyr. I naturen fortrækker de at sove det meste af dagen, frem for at være i kontakt med hverken artsfæller eller mennesker,” siger Stephanie Kruuse Klausen, kampagneansvarlig i World Animal Protection Danmark.
Koalaen har i årtier været et tilløbsstykke for turister i Australien til trods for, at man allerede i 1995 gjorde nærkontakt med koalaer ulovligt i New South Wales. Siden har flere andre stater fulgt efter med forskellige regler for, hvor tæt en kontakt man må have til dyrene. I nogle stater er det ulovligt at holde dyrene selv, men man må gerne røre ved dyret, mens det bliver holdt af en medarbejder i dyreparken. Andre steder som i Queensland er der ingen regulering på området.
Derfor findes der adskillige reklamer for koalakram på regeringens egne turistsider, der annoncerer med nærkontakt og fotos med det bløde dyr i forskellige australske dyreparker.
”Det er trist, at man fra officielt hold reklamerer for den slags udnyttelse af vilde dyr. Ved de her fotosessions når koalaen igennem 20 fremmede menneskers hænder på blot 30 minutter. Det er jo helt absurd, at et dyr, der i naturen sover omkring 20 timer i døgnet, skal bruge så mange ressourcer på menneskelige kontakt, som holder den vågen og stresser den. Der er jo tale om direkte mishandling af det stakkels dyr,” siger Stephanie Kruuse Klausen.
Koalakrammene har da også tiltrukket adskillige kendisser igennem årene. Ikke mindst danske Caroline Woszniacki, der lige som andre profilerede tennisspillere ved Australian Open har haft kutyme for at få taget fotos med koalaer. Listen af kendisser, der har fået taget fotos med koalaer er lang, men den bør stoppe nu, mener dyrebeskyttelsesorganisationen.
”Vi er blevet klogere på den effekt, som vores omgang med vilde dyr har. Hverken koalaer, tigre eller andre vilde dyr bør udstilles som fotorekvisitter på vores Tinder eller Facebookprofil. Vilde dyr hører til i naturen, ikke på armen af mennesker. Færre koalakram er afgørende for at forhindre, at koalaer opdrættes i fangenskab for blot at underholde betalende gæster,” siger Stephanie Kruuse Klausen.
Lisbeth Kjær LarsenPressechefWorld Animal Protection
Foto: World Animal Protection
Foto: World Animal Protection
Information om World Animal Protection Danmark
World Animal Protection Danmark
World Animal Protection er en global dyrebeskyttelsesorganisation med kontorer i 12 lande.
Alene i Danmark har World Animal Protection over 50.000 faste støtter og 120.000 følgere på Facebook. I over 50 år har organisationen ydet førstehjælp til dyr i katastrofeområder, og dyr i hele verden har nydt godt af World Animal Protections støtter. Dyrebeskyttelsesarbejdet udføres primært på baggrund af private donationer.
Følg pressemeddelelser fra World Animal Protection Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra World Animal Protection Danmark
Dumt og dyrt at genoptage minkavl23.9.2022 11:05:29 CEST | Aktuelt
Omkostningerne for det danske samfund er alt for store, hvis vi genoptager minkavl i Danmark. Vi kan hverken være det bekendt overfor dyrene, miljøet, folkesundheden eller økonomien, fastslår dyrebeskyttelsesorganisationen World Animal Protection efter regeringen, har givet grønt lys til at genstarte mink-avl.
Rejsebranchen vil stoppe trofæjagt31.8.2022 09:15:24 CEST | Pressemeddelelse
35 rejsebureauer opfordrer Sydafrikas regering til at stoppe trofæjagt i landet.
Pels er passé19.8.2022 12:59:32 CEST | Nyhed
Danskerne er færdige med pels, ifølge ny undersøgelse. Den tendens bakkes op af fremtidsforsker og frontløbere i modebranchen.
Copenhagen Fashion Week smider pelsen9.8.2022 06:00:00 CEST | Aktuelt
Hvis danske designere vil ses i modebranchens fornemste vindue, bliver det ikke iført pels, jakker eller tilbehør fra mink eller ræv.
Sociale medier bugner med dyremishandling21.7.2022 08:30:00 CEST | Pressemeddelelse
Videoer med dyremishandling maskeret som narrestreger er en stigende trend på medier som YouTube, TikTok og Facebook, hvor videoerne har millioner af seere.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022